SCB โบรกแนะซื้อเป้า 130 บาท รอรับปันผลงวดครึ่งหลังปี 65 สูงถึง 5.19 บาทต่อหุ้น
SCB โบรกแนะซื้อเป้า 130 บาท รอรับปันผลงวดครึ่งหลังปี 65 หุ้นละ 5.19 บาท ชูยีลด์สูงเกิน 5%
SCB โบรกแนะซื้อเป้า 130 บาท รอรับปันผลงวดครึ่งหลังปี 65 หุ้นละ 5.19 บาท ชูยีลด์สูงเกิน 5%
1 มี.ค. 2566

บล.ดาโอ ระบุในบทวิเคราะห์วันนี้ (27 ก.พ.66) ว่า บริษัท เอสซีบี เอกซ์ จำกัด (มหาชน) หรือ SCB ประกาศจ่ายเงินปันผลงวดครึ่งหลังปี 2565 สูงถึง 5.19 บาทต่อหุ้น โดยจะ XD วันที่ 17 เม.ย.66
โดยมีมุมมองเป็นบวกต่อการจ่ายเงินปันผลในระดับสูง ซึ่งจะส่งผลให้ราคาหุ้นมีการปรับตัวเพิ่มขึ้นได้ โดยงวดครึ่งแรกปี 2565 จ่ายไปแล้วที่ 1.50 บาทต่อหุ้น ทำให้รวมทั้งปี 2565 จ่ายปันผลอยู่ที่ 6.69 บาทต่อหุ้น (จากปี 2564 ที่จ่ายเพียง 4.06 บาทต่อหุ้น) ซึ่งคิดเป็น Dividend payout ในปี 2565 สูงถึง 60% จากปกติปี 2564 ที่จ่ายเพียง 39% หรือคิดเป็น Dividend yield ต่อปีสูงถึง 6.6% และคิดเป็น Dividend yield ของงวดครึ่งหลังปี 2565 ที่ 5.1% โดยยังคงคำแนะนำ “ซื้อ” SCB และราคาเป้าหมายปี 2565 ที่ 130.00 บาท